Bitola ha tingut diversos noms al llarg de la seva història. El nom actual en macedònic Битола ("Bitola") prové de l'eslavó antic Obitel (monastir), raó per la qual el seu nom oficial fou "Manastır" o Monastir (durant la dominació otomana). El nom de la ciutat en altres llengües és: aromanès: "Bituli", grec: Μοναστήρι ("Monastiri"), albanès: "Manastiri" i turc: "Manastır", búlgar: Битоля, serbi: "Bitolj". Durant el domini otomà la ciutat es deia "Monastir" i quan Sèrbia va obtenir la ciutat després de la Primera Guerra Balcànica (1913), fou rebatejada com a "Bitolj". Està situada a l'antiga població d'Heraclea Lyncestis.